คือ หนูล้างมือด้วยเจลแอลกฮอล์แล้วเผลอตบมือ แล้วเจลมันกระเด็นเข้าตา ในปริมาณน้อย แล้วผ่านไปประมาณ30-40 วิ หนูก็รีบเช็ดตา แล้วล้างตาด้วยน้ำเปล่า และตอนที่ไปงานศาลแถวบ้าน ก่อนจะกลับบ้านแล้วเขามีคนพ่นสเปรย์แอลกฮอล์ เขาก็พ่นที่มือหนู หนูก็ถูมือตามปกติ แล้วเดินผ่านไปไม่นาน หนูก็รู้สึกแสบตาแปปเดียว คาดว่าคนที่พ่นสเปรย์ให้คนข้างหลัง แล้วละอองมันมาเข้าตาเรารึป่าว หนูก็ไม่แน่ใจ ตอนนี้หนูก็กังวลเกี่ยวเรื่องโรคตาต่างๆเลย หนูบอกแม่แล้วให้พาไปพบจักษุแพทย์ แต่แม่บอกว่าตาไม่ได้แดงอะไร ไม่ต้องไปพบหรอก หนูเลยอยากถามคุณว่าจำเป็นต้องไปพบไหมค่ะ
สวัสดีค่ะ การที่เจลแอลกอฮอล์กระเด็นเข้าตา อาจทำให้เกิดการระคายเคืองต่อเยื่อบุตา และทำให้มีอาการแสบ เจ็บ ตาแดงได้ แต่ก็จะเป็นเพียงแค่ชั่วคราว เพราะน้ำตาก็จะขับสารเคมีต่างๆ ออกมาได้เอง ไม่ได้อันตรายอะไรต่อดวงตาค่ะ อีกทั้ง หากได้ล้างตาด้วยน้ำสะอาดแล้ว เจลที่มีปริมาณเล็กน้อย ก็จะถูกชะล้างออกมาแล้วค่ะ สำหรับเจลแอลกอฮอล์เองนั้น ก็ไม่ได้เป็นสารเคมีที่อันตรายหรือมีฤทธิ์กัดกร่อนอะไรค่ะส่วนการที่ออกไปข้างนอก แล้วรู้สึกแสบตา โดยคาดว่าเกิดจากการสเปรย์แอลกอฮอล์ที่กระจายมาเข้าตา ก็จะเป็นเพียงแค่ชั่วคราวเช่นกัน ดังนั้น หากแสบตาเพียงแค่ชั่วครู่แล้วหายไป ก็ไม่ได้ถือว่าผิดปกติอะไรค่ะ ไม่จำเป็นต้องรีบไปพบแพทย์ ให้สังเกตอาการไปก่อนได้ค่ะ หากต่อมามีอาการผิดปกติ จึงค่อยไปพบแพทย์ค่ะ ได้แก่ เยื่อบุตาแดง เจ็บตามากขึ้น มีขี้ตามาก น้ำตาไหลบ่อย ตาสู้แสงไม่ได้ มีตุ่มที่เปลือกตา เป็นต้น